CELEX: 32012D0008
Language: da
Date: 2011-12-14 00:00:00
Title: 2012/8/EU: Rådets afgørelse af 14. december 2011 om fastsættelse af den holdning, som Den Europæiske Union skal indtage på ministerkonferencen i Verdenshandelsorganisationen, for så vidt angår en anmodning om indrømmelse af en fritagelse, der gør det muligt at give tjenesteydelser og leverandører af tjenesteydelser fra de mindst udviklede lande præferencebehandling

7.1.2012   
            
            
               DA
            
            
               Den Europæiske Unions Tidende
            
            
               L 4/16
            
         RÅDETS AFGØRELSE
   af 14. december 2011
   om fastsættelse af den holdning, som Den Europæiske Union skal indtage på ministerkonferencen i Verdenshandelsorganisationen, for så vidt angår en anmodning om indrømmelse af en fritagelse, der gør det muligt at give tjenesteydelser og leverandører af tjenesteydelser fra de mindst udviklede lande præferencebehandling
   (2012/8/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, artikel 100 og artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Artikel IX i Marrakeshoverenskomsten om oprettelse af Verdenshandelsorganisationen (WTO) fastsætter procedurerne for indrømmelse af fritagelser vedrørende de multilaterale handelsaftaler i bilag 1A, 1B eller 1C til nævnte overenskomst og dens bilag.
            
         
               (2)
            
            
               Der er blevet anmodet om en fritagelse, der indebærer, at WTO-medlemmer vil få mulighed for at indrømme tjenesteydelser og leverandører af tjenesteydelser fra de mindst udviklede lande præferencebehandling, uden at tilsvarende tjenesteydelser og leverandører af tjenesteydelser fra alle andre WTO-medlemmer indrømmes samme behandling, ved undtagelsesvis at fravige forpligtelsen i henhold til artikel II, stk. 1, i den almindelige overenskomst om handel med tjenesteydelser.
            
         
               (3)
            
            
               Det er i Den Europæiske Unions interesse at give sin støtte til nævnte anmodning om en fritagelse og dermed afslutte en del af Doha-udviklingsdagsordensforhandlingerne om tjenesteydelser, som er af særlig interesse for de mindst udviklede medlemslande —
            
         VEDTAGET DENNE AFGØRELSE:
   Artikel 1
   Unionens holdning inden for rammerne af ministerkonferencen under WTO er at støtte anmodningen i henhold til artikel IX, stk. 3, i Marrakeshoverenskomsten om oprettelse af Verdenshandelsorganisationen om en fritagelse, der giver WTO-medlemmer mulighed for at indrømme tjenesteydelser og leverandører af tjenesteydelser fra de mindst udviklede lande præferencebehandling.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Genève, den 14. december 2011.
      
         
            På Rådets vegne
         
         M. NOGAJ
         
            Formand